Napoli Centrale

Napoli Centrale è 'a prencepale stazzione ferruviaria d'a cità 'e Napule e 'a terza cchiù grossa d'Italia dopp' Roma Termini e Milano Centrale. Se trova ô centro 'e Napule, dint'o quartiere 'e San Lurenzo, e è gestita da 'e Ferruvie d''o Stato. Storia 'O primmo pruggietto d'a stazzione fuje 'e ll'architetto Errico Alvino, 'int'o 1866. 'A stazzione steva 'int'a na pusizzione cchiù avanzata rispetto a mmò, occupanno bona parte d'a Chiazza Garibaldi. 'A nova stazzione fuje pruggettata 'int'o 1954 'a Corrado Cameli, Pierluigi Nervi, Carlo Cocchia, Massimo Battaglini, Bruno Zevi, Giulio De Luca, Luigi Piccinato e Giuseppe Vaccaro e 'e fatiche p'a nova custruzzione fernettero ô 1960. Descrizzione 'A stazzione 'e cumposta 'a nu fabbricato prencepale annanzo 'e binari terminali, ca jesce fore Chiazza Garibaldi. Tene na zona 'e deposito e manovra alluongo 'o spartimiento fra 'e linie pe' Caserta e Salierno, vicino 'a stazzione 'e Napoli Gianturco. Sotto 'a essa se trova 'a stazzione 'e Napoli Piazza Garibaldi d'o passante verso Romma (via Pezzulo e Villa Literno) e pure chella d'a Circumvesuviana (SFSM). Annanz'a Chiazza se trova 'a stazzione d'a Metrupulitana 'e 'a fermata d'o Tram. A Corso Garibaldi, a circa 200–300 m d'a stazzione se trova n'ata mpurtante stazzione ca fa 'a capulinea d'a Vesuviana: Napoli Porta Nolana. Traffico Napoli Centrale tene nu muvimento passeggeri assaje mpurtante e gruosso a livello nazziunale. 'O traffico è 'e tipo riggiunale, nazziunale e pure internazziunale, cu trieni periodici p'a Franza, 'a Sguizzera, l'Austria e 'a Germania. Nutarelle Vvoce currelate Metrupulitana 'e Napule Napoli Piazza Garibaldi (FS e SFSM) Napoli Campi Flegrei (FS) Napoli Mergellina (FS) Napoli Porta Nolana (SFSM) Ate pruggette Wikimedia Commons contiene fiùre o ate file ncopp"a Napoli Centrale Purtale Napule: Trase ê vvoce 'e Wikipedia ca parlano 'e Napule